钦定古今图书集成/明伦汇编/氏族典/第217卷 > 《廖用贤尚友录》 > 罗汝楫
## 钦定古今图书集成/明伦汇编/氏族典/第217卷 > 《廖用贤尚友录》 > 罗汝楫

按《宋史罗汝楫传》：“汝楫，字彦济，徽州歙县人。登政和
二年进士第，监登闻鼓院，迁大理丞、刑部员外郎，拜
监察御史。未逾月，迁殿中侍御史。论岳飞，罢其枢筦，
迁起居郎兼侍讲，兼权中书舍人，除右谏议大夫，迁
御史中丞。旧例，中丞、侍御史不并置，乃更侍御史。汝
楫求去益力，迁吏部尚书，充国信使，除龙图阁学士”，
知严州。秩满请祠，居丧未终而卒，年七十。累赠开府
仪同三司。子颢、吁、颉、颂、愿、类皆有文。